钦定古今图书集成/理学汇编/文学典/第200卷 > 《萧焘夫采若集序》文天祥
## 钦定古今图书集成/理学汇编/文学典/第200卷 > 《萧焘夫采若集序》文天祥

选诗以十九首为正体，晋、宋间诗，虽通曰《选》，而藻丽
之习，盖日以新。《陆士衡集》有《拟十九首》，自晋人已以
十九首为不可及，《十九首》竟不知何人作也。后江文
通作三十首诗，拟晋、宋诸公，则《十九首》邈乎其愈远
矣。予友云屋萧君焘夫，五年前善作李长吉体，后又
学陶，自从予游，又学《选》，今则骎骎颜、谢间风致，惟《十
九首悠远慷慨，一唱三叹而有遗音，更数年云屋进，
又未可量也。十九首上有〈风〉》《雅》《颂》四诗俟予。山居既
成，俯仰温故，又将与君细评之。